Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 692/09/8806	Košice, 17.9.2013
EEČ : 2-65-257-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako povinný v dobe od 18. 11. 2006 doposiaľ zanedbal svoju vyživovaciu povinnosť voči maloletej XXXXX, narodenej 11. 10. 2000 a XXXXX, narodeného 01. 07. 2002, obaja bytom Kokšov-Bakša 305, okres Košice-okolie a táto povinnosť, ktorá vyplýva zo zákona o rodine mu bola upravená uznesením Okresného súdu Košice-okolie spisovej značky Nc 454/2001 zo d¨ľa 18. 11. 2006, ktorý nadobudol právoplatnosť d¨ľa 11. 12. 2007 a to prispievať na každé dieťa sumou vo výške 99,58 € (3.000 slovenských korún) vždy do 15. d¨ľa v mesiaci k rukám matky XXXXX, bytom Kokšov-Baša číslo 305, okres Košice-okolie, čím mu takto za uvedené obdobie, aj po zaplatení čiastky dlžnej sumy vo výške 1.308,85 €, vznikol dlh na výživnom vo výške 5.661,58 €,

pretože je neprípustné, nakoľko o skutku obvineného bolo už právoplatne rozhodnuté cudzozemskýcm orgánom príslušným na konanie o trestnom čine

Odôvodnenie:
	Uznesením vyšetrovateľa OR PZ Košice-okolie sp. zn. ORP-485/OJP-KS-2009 bolo trestné stíhanie obv. XXXXX podľa § 228 ods. 2 písm. a/ Trestného poriadku prerušené, nakoľko obv. XXXXX je občanom Švajčiarskej konfederácie. Má tam trvalý pobyt a preto bolo vhodné trestné konanie vykonať vo Švajčiarskej konfederácii. 

	Z uvedeného dôvodu bola Švajčiarska konfederácia požiadaná o prevzatie trestného stíhania. 

Uznesením prokuratúry  XXXXX/Unterland. sp. zn. B-1/2012/331 z 15. 06. 2012 bolo trestné stíhanie menovaného obvineného zastavené.

	Podľa § 215 ods. 2 písm. b/ Trestného poriadku prokurátor zastaví trestné stíhanie ak o skutku obv. bolo už právoplatne cudzozemským orgánom príslušným na konanie o trestnom čine rozhodnuté.

	Poukazujúc na vyššie uvedené skutočnosti bolo treba rozhodnúť tak. ako je to vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor